38. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.83444 της 23 Σεπτ./8 Νοεμ. 1966 (ΦΕΚ Β΄ 648) Περί καθορισμού τρόπου βεβαιώσεως προσμετρουμένης υπηρεσίας δι’ επανένταξιν υπαλλήλων οργανισμών τοπικής αυτοδιοικήσεως. Έχοντες υπ’ όψιν τας διατάξεις του άρθρ.5, παρ.2 εδάφ.γ΄ του Ν.Δ.4541/66, «περί τροποποιήσεως και συμπληρώσεως του Κώδικος καταστάσεως δημοτικών και κοινοτικών υπαλλήλων», καθορισμού του τρόπου πληρωμής των αποδοχών των κοινοτικών υπαλλήλων και άλλων τινών διατάξεων», αποφασίζομεν: 1.Ορίζομεν την υπό του άρθρ.61 του Β.Δ.864/60, «περί Οργανισμού του Υπουργείου Εσωτερικών», ως ετροποποιήθη δια της παρ.7 του άρθρ.1 του Β.Δ.482/65, προβλεπομένην επιτροπήν ως αρμοδίαν δια την βεβαίωσιν της διαρκείας της υπό της προμνησθείσης διατάξεως προσμετρουμένης δι’ επανένταξιν του προσωπικού των οργανισμών τοπικής αυτοδιοικήσεως προϋπηρεσίας, εν περιπτώσει αδυναμίας εγγράφου αποδείξεως αυτής εξ επισήμων στοιχείων. 2.Η επιτροπή επιλαμβάνεται κατόπιν αιτήσεως του ενδιαφερομένου συνοδευομένης, επί ποινή απαραδέκτου, υπό γραμματίου ή διπλοτύπου εισπράξεως δημοσίου ταμείου περί καταθέσεως παραβόλου 40 δραχμών και βεβαιώσεως του οικείου δημάρχου, προέδρου κοινότητος ή προέδρου αδελφάτου δημοτικού ή κοινοτικού ιδρύματος, περί τυχόν καταστροφής ή απωλείας των αρχείων της υπό κρίσιν χρονικής περιόδου, της χρονολογίας και της αιτίας της καταστροφής ή απωλείας, ως και περί της χρονολογίας ανασυστάσεως των αρχείων. Η παρούσα δημοσιευθήτω δια της Εφημερίδος της Κυβερνήσεως. 